今晚趁熱食

《今晚趁熱食》係香港電視娛樂製作嘅飲食同娛樂新聞節目，由陳嘉倩、強尼、陳安立、李昭南、羅沛琪、沈殷怡、蔡宛珊、陳子豐、黃奕晨、王頌茵、英健朗、余逸思、朱晉傑、廖嘉輝、蔡寶欣、李建邦、文桂琪、王凌燕主持，2020年6月8號到10月23號逢禮拜一到五19:30-20:00喺ViuTV播，由9月21號到10月9號改為19:30-19:55播。

節目主要用飲食做主題，推介特色餐廳同埋食譜，又會示範點樣煮。而節目尾聲亦有《三分鐘熱度》環節會報道娛樂新聞，承繼返之前同一時段播嘅《十五分鐘熱度》嘅角色。

節目同亞洲電視節目《香港有飯開》有啲相似。

主持陣容
廠景直播主持：陳嘉倩、強尼、陳安立、羅沛琪、蔡宛珊、朱晉傑、沈殷怡、陳子豐、王頌茵、虞逸峯
外景片段主持：李昭南、黃奕晨、英健朗、余逸思、蔡寶欣、李建邦、張殷慈、陳郁憲。
外聘外景片段主持：劉祖怡Joey、小白Snow、劉海琦Heidi、卡蜜拉Camilla、梁小恩、Joanne、Cherry、陸盈盈Venus、卓淑貞Hannah、霍嘉恩Gracey、張嘉徽Kathy、葉梓嵐。
娛樂新聞主播：廖嘉輝、文桂琪、王凌燕

其中廠景直播主持隨住唔同階段有唔同安排：
第1到25集採用一至兩位主要主持加三位次要主持嘅模式。
第26到60集固定兩位主要主持，一男一女、沈殷怡或蔡宛珊），而第二節會出現最多兩位次要主持。
第61集開始固定三位主持，平起平坐唔分主次。

節目環節

第1到25集

第26到60集
因應7月中旬武漢肺炎香港疫情第三波爆發，由第26集開始，節目環節有改動，第一節改做類似《今日疫情》形式嘅環節「疫情速遞」，包括街訪同專家訪談。

另外第二節唔定期播出環節包括：「著數推介」、「突擊巡舖」、「新老店巡禮」、「外賣精選」同埋「相機先食」。

第61到100集
隨住疫情逐漸放緩，「疫情速遞」環節時間縮短，唔再請嘉賓訪談，同時再引入一啲新環節，以預錄片段為主。另外，節目無再話自己係「現場直播」。第71集開始取消咗外景主持。

唔定期播出環節包括「著數推介」、「突擊巡舖」、「新老店巡禮」、「行山食乜好」、「相機先食」同埋「人情料理」。

每集一覽

第1—25集

第26—60集

第61—70集

第71—100集

播緊嘅環節

固定環節

「素食有fun素」
示範製作素食料理。由余逸思主持、素食達人陳浩然做主廚，由第61集開始播出。
同之前嘅「素食星期一」環節一樣都係介紹素食，不過唔係介紹店舖。

「食物拼一拼」
比較來自三個由唔同地區買返嚟嘅同一款食物，由試食專員按照食物嘅味道、賣相同埋價錢等，比拼邊一款勝出。試食專員由三位廠景直播主持兼任，第28集起無廠景主持，由呢過節目班底嘅其他兩位主做試食專員。第62集起改做外景環節，由朱晉傑一個人固定主持。

「全部都係雞」
介紹用雞做主要食材嘅料理。由黃奕晨主持，譚凱倫做主廚。由第62集開始播出。

「教你煮fusion」
由虞逸峯主持，廚藝導師Celia Chan示範將唔同國家嘅美食融為一體嘅「融合菜」料理。由第63集開始播出，承接之前嘅「教你食好嘢」環節。

「外賣精選」
係因應疫情夜晚食群肆無得營業而增加嘅環節，推薦外賣美食。由第36集開始唔定期播出，第64集起改為逄星期四播出。
由第56集起，推介專員會同嘉賓一齊試食評鑑。

「煮要喺屋企」
介紹日常嘅住家菜。由蔡寶欣主持，梁業示範烹調。由第64集開始播出。

「星色味俱全」
請嘉賓上嚟錄影廠做訪問，到最後嘉賓要答主持一條刁鑽問題，如果揀唔答，就要喺鏡頭面前食一樣由節目組預先準備而嘉賓唔鍾意食嘅嘢。

「調教你個胃」
介紹用3種食材、10分鐘可以製作成嘅住家菜色。由王頌茵主持，梁祖堯示範製作。由第65集開始播出。

唔定時播出嘅環節

「著數推介」
介紹正在推出優惠嘅食店，原本逢禮拜三播出，第23集後暫停之後唔定時播出。

「突擊巡舖」
突擊各區標榜高質食物嘅專門店。逢禮拜四播出，第24集之後唔定時播出。

「新老店巡禮」
介紹有相當經營歲月、或者係老字號品牌嘅食店，逢禮拜五播出。第25集之後暫停，由第52集開始唔定時播出。

「行山食乜好」
由第71集開始播出。

「相機先食」
由第42集開始唔定時播出，介紹環境同埋菜色都係打卡唔可以錯過嘅食店。

「人情料理」
由第73集開始播出，介紹著名廚師背後嘅理念同埋故事。

暫停環節

「素食星期一」
介紹素食店舖。

第1到21集喺節目嘅第一節播出，第26集改喺第二節播出，第26集之後暫停。

「美味攻略」
廠景直播示範點樣運用調味秘方，令製作嚟嘅餸菜質素大大提升。

第1到21集喺節目嘅第二節播出，第26集暫停，第31集改喺第二節播出，第31集之後暫停。

「食店呢分鐘」
用外景直播方式介紹特色食店。第2集開始喺節目嘅第一節播出，第22集之後暫停。

「教你食好嘢」
廠景直播，介紹普通人唔識但係好好食嘅食材，由廚藝導師Celia Chan揀一種菜色烹調去教點樣運用。

第3集開始喺節目嘅第二節播出，第58集之後暫停。

『藝人「蕾」台嘉賓』
參賽者製作唔同嘅菜色比拼廚藝，交畀廠景直播嘅評判評分，咁多集最高分嘅兩位參賽者會入決賽比拼。

第4集開始喺節目嘅第二節播出，第29集之後暫停。

「零食神開箱」
由李建邦主持，喺廠景介紹特色零食畀其他主持試食同埋評估售價。

第61集開始喺節目嘅第二節播出，第73集之後暫停。

「真人大測試」
一日三餐按照餐單進食，對比測試前後嘅結果。測試第一日同最後一日測試者都會喺廠景直播出鏡，其餘日子就通過視像通話出鏡。

第1集開始喺節目嘅第一節播出，第26集之後暫停。

ViuTV：今晚趁熱食

電視節目變遷

2020年ViuTV節目
ViuTV飲食節目